Teodoret z Kýru

**Teodoret z Kýru** (; * 393, Antiochia† cca 460) bol významný predstaviteľ Antiochijskej teologickej školy, cirkevný historik a od roku 423 až do svojej smrti biskup v sýrskom meste Kyrrhos. Východná cirkev ho uctieva ako svätca.

## Život
Teodoret sa narodil v roku 393 v Antiochii v bohatej kresťanskej rodine. Dostalo sa mu vynikajúceho vzdelania. Po smrti rodičov (415/416) sa však rozhodol predať celý svoj majetok a utiahol sa do kláštora neďaleko mesta Apamea.

V roku 423 bol zvolený za biskupa mesta Kyrrhos (). Zverenú diecézu spravoval až do svojej smrti (okolo roku 460). Bol činný v pastoračnej, teologickej, literárnej, cirkevnopolitickej i sociálnej oblasti. Jeho exegetické a dogmatické spisy patria k významným spisom východného kresťanstva. Mimoriadnu hodnotu má jeho päťzväzkové dielo *Cirkevné dejiny*, ktorý nadväzuje na Eusebia Cézarejského a pojednáva o udalostiach do vypuknutia nestoriánskeho sporu.

Teodoret bránil Nestoriovu náuku proti námietkam Cyrila Alexandrijského. Tzv. „*Efezské latrocínium*“ ho za to v roku 449 odsúdilo. Chalcedónsky koncil ho napokon v roku 451 rehabilitoval.

V roku 553 však Druhý carihradský koncil v rámci tzv. *Sporu o Tri kapitoly* opäť odsúdil Teodoretove spisy namierené proti Cyrilovi Alexandrijskému.

Latinský preklad Teodoretových *Cirkevných dejín* je zásluhou rímskeho historika Cassiodora. V stredovekej Európe sa stretli s veľkým ohlasom.

## Literatúra
* TONY, Lane. *Dějiny křesťanského myšlení*. Praha: Návrat domů, 1996.
* KRAFT, Heinrich. *Slovník starokřesťanské literatury*. Kostelní Vydří: Karmelitánské nakladatelství, 2005. 320 s. ISBN 80-7192-516-0.
* SCHOLTEN, Clemens (ed.). *Theodoret:* *De Graecarum affectionum curatione – Heilung der griechischen Krankheiten.* Leiden: Brill, 2015 (Vigiliae Christianae, Supplements, 126). ISBN 978-90-04-27932-2.
* LEPPIN, Hartmut. *Von Constantin dem Großen zu Theodosius II. Das christliche Kaisertum bei den Kirchenhistorikern Socrates, Sozomenus und Theodoret*. Göttingen: Vandenhoeck & Ruprecht, 1996. ISBN 3-525-25198-X.
* LEPPIN, Hartmut. *The Church Historians. Socrates, Sozomenus, and Theodoretus*. In: MARASCO, Gabriele (vyd.). *Greek and Roman Historiography in Late Antiquity. Fourth to sixth century A.D*. Leiden: Brill, 2003. S. 219–254. ISBN 90-04-11275-8.
* URBAINCZYK, Theresa: *Theodoret of Cyrrhus: the bishop and the holy man*. Ann Arbor: University of Michigan Press, 2002.
* PROSTMEIER, Ferdinand R. *Christliche Paideia. Die Perspektive Theodorets von Kyrrhos*. In: Römische Quartalschrift. Bd. 100 (2005). S. 1–29.
* WESSELING, Klaus-Gunther. *Theodoret von Kyros.* In: *Biographisch-Bibliographisches Kirchenlexikon*. Band 11. Herzberg: Bautz, 1996. ISBN 3-88309-064-6. S. 936–957.

## Externé odkazy
* https://www.crossroadsinitiative.com (anglicky)
* Christian Classics Ethereal Library (anglicky)
* http://www.documentacatholicaomnia.eu - Theodoretus Cyrrhi Episcopus (anglicky, grécky)
* ''Theodoriti Cyrensis episcopi De curatione Graecarum affectionum libri duodecim'' (nemecky)
* Bibliothek der Kirchenväter (nemecky)
* http://www.biblestudytools.com/history/early-church-fathers/ (anglicky)

## Zdroj

Kategória:Narodenia v 393
Kategória:Úmrtia v 5. storočí
Kategória:Kresťanskí teológovia
Kategória:Biskupi
Kategória:Byzantskí historici
Kategória:Byzantskí teológovia
Kategória:Cirkevní otcovia
Kategória:Cirkevní historici
Kategória:Spisovatelia starovekého Grécka
Kategória:Katolícki svätci
Kategória:Katolícki svätci majúci sviatok 4. decembra